kardosdrur/scandi-wiki huggingface dataset:
Loukkos

Loukkos (واد لوكوس) er ei 176 km lang flod i det nordlige Marokko. Den har sit udspring i Rifbjergene syd for Chefchaouen og munder ud i Atlanterhavet i havnebyen Larache.  i 1578 blev udkæmpet ved bifloden Oued Makhazine.

Den nedre del af floden blev i 2005 udpeget til ramsarområde. Her findes internationalt rødlistede fuglearter som marmorand og hvidøjet and og lokalt truede arter som tophejre, purpurhejre, rødhovedet and og kapugle. Der findes også, de for Marrokko, usædvanlige hvid nøkkerose og de store pilekrat.

Kilder og henvisninger 

Floder i Marokko
Ramsarområder
Porto Pí-fyrtårnet

Porto Pí-fyrtårnet er et af de ældste fyrtårne i verden, der fortsat er i brug, og et historisk monument. Det blev taget i brug i 1617 og er beliggende på havnen i Palma de Mallorca på den baleariske ø Mallorca.

Kilder 

Palma de Mallorca
Fyrtårne i Spanien
Palmas Katedral

Katedralen Santa Maria i Palma, mere almindeligt omtalt som La Seu (et kaldenavn der også bruges om mange andre kirker), er en gotisk romersk-katolsk katedral beliggende i Palma, Mallorca, Spanien.

Beskrivelse 
Katedralen blev bygget af Aragoniens krone, samme sted som en moske fra mauer-tiden. Katedralen er 121 meter lang, 40 meter bred og dets skib er 44 meter højt. Til sammenligning når højden på det centrale kirkeskib i Notre Dame de Paris 33 meter, i Notre Dame de Reims 38 meter, Notre-Dame d'Amiens 42 meter og i Saint-Pierre de Beauvais 48 meter (den højeste af alle gotiske katedraler).

Opførelsen blev påbegyndt af kong Jakob 1. af Aragonien i 1229 og udført i en catalansk-gotisk stil men med nordeuropæiske træk. Katedralen stod først færdig i år 1601 og er beliggende i Palmas gamle bydel, oven på det tidligere citadel i den romerske by, mellem det royale palads La Almudaina og biskoppens residens. Den vender også ud mod Parc de la Mar og Middelhavet.

I 1901, halvtreds år efter, at en restaurering af katedralen var startet, blev Antoni Gaudí opfordret til at overtage projektet. Mens nogle af hans ideer blev vedtaget - at flytte korbåsene fra midten af skibet for at komme tættere på alteret samt en stor baldakin - opgav Gaudí sit arbejde i 1914 efter en diskussion med entreprenøren. De planlagte ændringer var hovedsageligt kosmetiske snarere end strukturelle, og projektet blev annulleret kort efter.

Eksterne links 

 "Cathedral of Palma: La Seu", Video på engelsk, 3:33 min., Mallorca TV Teleweb +
 Virtuel 3D-tur inde i en Palma-katedral 
 Fotos og historie af Katedralen i Palma (in Polish)

Palma de Mallorca
Kirker i Spanien
Informationsalderen

Informationsalderen (også kendt som computeralderen, den digitale alder eller den nye mediealder) er en tidsalder, der begyndte i slutningen af det 20. århundrede, kendetegnet ved et hurtigt epokegørende skift fra den traditionelle industri etableret af den industrielle revolution til en økonomi primært baseret på informationsteknologi. Begyndelsen af informationsalderen kan forbindes med udviklingen af transistorteknologi, især MOSFET (metal-oxid-halvleder-felteffekttransistor), der blev den grundlæggende byggesten til digital elektronik og revolutionerede moderne teknologi.

Ifølge Forenede Nationers netværk for offentlig forvaltning blev informationsalderen dannet ved at kapitalisere på fremskridt med mikrominiaturisering af computere, der ved bredere anvendelse i samfundet førte til moderniseret information, og til at kommunikationsprocesser blev drivkraften for den sociale evolution.

Tretrinskoncept 
Informationsalderen kan defineres som den primære informationsalder og den sekundære informationsalder. Information i den primære informationsalder blev behandlet af aviser, radio og tv. Den sekundære informationsalder blev udviklet af internet, satellit-tv og mobiltelefoner. Den tertiære informationsalder, som vi i dag oplever, blev skabt af medier fra den primære informationsalder sammenkoblet med medier fra den sekundære informationsalder.

Se også 

 Big data
 Cyberkrig
 Informationssamfund

Referencer

Litteratur 

 Oliver Stengel et al. (2017). Digitalzeitalter - Digitalgesellschaft, Springer .
 Mendelson, Edward (juni 2016). In the Deepths of the Digital Age , The New York Review of Books.
 Bollacker, Kurt D. (2010) Avoid a Digital Dark Age, American Scientist, marts-april 2010, bind 98, nummer 2, s. 106ff.
 Castells, Manuel. (1996-98). The Information Age: Economy, Society and Culture, 3 bind. Oxford: Blackwell.
 Gelbstein, E. (2006) Crossing the Executive Digital Divide . .

 
Postmodernisme
Historiske epoker
21. århundrede
Det 20. århundrede
Nyere tid
Digitale media
Grumby

Grumby er en landsby beliggende syd for Tved i det sydlige Angel i Sydslesvig. Administrativt hører landsbyen under Tved i Slesvig-Flensborg kreds i den nordtyske delstat Slesvig-Holsten. Grumby var en selvstændig kommune, inden den blev sammenlagt med Boskov og Tved til den nuværende Tved Kommune i 1970. Med under Grumby regnedes Ellekær el. Ellekjær (Elkier), Fyrbjerg (Vörbarg), Grumbygård (Grumbyhof), Lammershag (også Lammeshus, Lammershagen) og Stangelhæk (Stangheck). I kirkelig henseende hører landsbyen til Tolk Sogn. Sognet lå i Strukstrup Herred (Gottorp Amt, Sønderjylland), da området tilhørte Danmark.

Grumby er første gang nævnt i jordebogen 1231. Stednavnet henføres til personnavnet Grumme. Ellekær er første gang nævnt 1804, navnet er sammensat af elle og -kær. Fyrbjerg er første gang nævnt 1804 (som Führbierg), navnet er afledt af (angel)dansk fyr. Lammershag er et tidligere kådnersted, første gang dokumenteret 1837. Gården Stangelhæk er første gang nævnt 1837. I middelalderen var landsbyen størstedels i kongens eje, senere kom en del under Bjernt domfogderi. I 1692 rådede landsbyen over 3 gård og 6 kådnersteder. Grumdbygård blev oprettet i 1651. Gårdens trefløjede hovedbygning er fra 1710. Byens kro blev lukket i 1974. Vest for byen ved grænsen til Tolk Kommune ligger den 16 ha store Grumby Skov. Skoven er bondeskov. Den del, som hører under Grumbygård, kaldes for Dighave (Diekhave). Øst for byne strækker sig Fysing Å (Løjt Å), som munder efter få km i Slien. På åens modsatte bred ligger (Vester) Ågeby.

Den slesvigske stænderdeputerede Andreas Hansen-Grumby (1818 - 1884) er født i Grumby.

Noter 

Byer i Angel
Moulouya

Moulouya er en 520 km lang flod i Marokko. Den har sit udspring i bjergkæden Mellematlas og løber ud i Middelhavet. Floden var østgrænsen for Spansk Marokko og Rifrepublikken. Den vigtige by Oujda med badestranden Saïdia ligger mellem Moulouya og Algeriet og tilhørte Fransk Marokko. 
Vandstanden i floden svinger ofte. Floden bruges til kunstvanding og reguleres af dæmningerne Hassan II og Mohamed V.

Et område på 3.000 hektar ved Embouchure de la Moulouya blev 15. januar 2005 udpeget til Ramsarområde

Kilder og henvisninger

The Moulouya River Basin  på iucn.org

Floder i Marokko
Ramsarområder
Middelhavet
Rifrepublikken

Rifrepublikken eller Rif-stammernes konføderale republik (berbisk: Tagduda n Arif; spansk: República del Rif), var en oprørsrepublik imod det spanske kolonistyre i Rif i det nordlige Marokko i den første halvdel af 1920'erne. Den blev grundlagt i september 1921, da befolkningen i Rif gjorde oprør og erklærede sig for selvstændig både fra det spanske styre og fra den marokkanske sultan Yūsuf af Marokko.

Republikkens hovedstad var Ajdir, og befolkningen løb op på omkring 550.000, da Abd El-Krim, republikkens præsident, den 18. september udråbte landets selvstændighed. Efter Rifkrigen, da de spanske og franske styrker havde grebet ind med store troppestyrker, og spanierne anvendte kemiske våben mod Rif-berberne, blev republikken 1926 opløst, og kolonityret fortsatte.

Kilder og henvisninger 

Marokkos historie
Lobager

Lobager, Lovager (dansk) eller Lobacker (tysk) er en landsby beliggende øst for Langsøen mellem Tolk og Vedelspang i det sydlige Angel i Sydslesvig. Administrativt hører landsbyen under Tolk i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Tolk Sogn. Sognet lå i Strukstrup Herred (Gottorp Amt, Sønderjylland), da området tilhørte Danmark.

Lobager opstod som kådnersted. De første kåd kan påvises i 1828. Stednavnet er første gang dokumenteret 1877. Navnet er muligvis afledt af Lobækken. Området er landbrugsbruget med mange levende hegn. I 1987 havde landbsyen 224 indbyggere. Efter år 2000 er der opført et nyt parcelhuskvarter. Syd for landsbyen ligger lavningen omkring den forhenværende Tolk Sø.

Ved Lobager udspringer den 4 km lange rørlagte Lobæk (Lobeck), nævnt første gang 1650. Forleddet er subst. glda. *lo, der i beslægtede sprog kan have forskellige betydninger. I norsk synes det at have betydet engslette ved vand, i engelsk og tysk tynd skov eller lysning. Det er snarest lo i den sidste betydning, der forekommer i Lobæk (ligesom Lohede). Muligt er ogsåglda. løgh for vaskevand.

Noter 

Byer i Angel
Vicente Ferreira da Silva

Vicente Ferreira da Silva (født 3. februar 1916 i São Paulo, død 19. april 1963 i São Paulo) var en brasiliansk logiker og filosof. Han var en førende repræsentant for Nyhedenskab.

Værker 
  Modern Logic  (1939)
  Elements of Mathematical Logic  (1940)
  Philosophical Essays  (1948)
  Exegesis of the Action  (1949 and 1954)
  Ideas for a New Concept of Man  (1951)
  Theology and Anti-Humanism  (1953)
  Instruments, Things and Culture  (1958)
  Dialectics of the Consciences  (1950)
  Dialectics of the Consciences - Complete Works  (2009)
  Symbolic Logic - Complete Works  (2009)
  Transcendence of the World - Complete Works  (2010)

Eksterne henvisninger 
 Vilém Flusser: Vicente Ferreira da Silva

Referencer 

Filosoffer fra Brasilien
Karl August af Sachsen-Weimar-Eisenach (1912-1988)

Karl August af Sachsen-Weimar-Eisenach (tysk: Karl-August Wilhelm Ernst Friedrich Georg Johann Albrecht von Sachsen-Weimar-Eisenach) (født 28. juli 1912 på Slottet Wilhelmsthal i den nuværende Wartburgkreis, død 14. oktober 1988 i Schienen ved Bodensøen) var den sidste tronfølger (arvestorhertug) af Storhertugdømmet Sachsen (Sachsen-Weimar-Eisenach) i 1912–1918.

Fra 1901 til 1918 var Karl August’s far den sidste storhertug af Sachsen. Efter faderens død i 1923 blev Karl August overhoved for både linjen Sachsen-Weimar-Eisenach og for det samlede fyrstehus Wettin.

Efterkommere 
Karl August fik én søn, to døtre og én sønnedatter. I 1988 blev sønnen (Michael-Benedikt af Sachsen-Weimar-Eisenach, født 1946) overhoved for slægten.

Den saliske lov 
Den saliske lov gælder i Huset Sachsen-Weimar. Derfor har Karl August’s døtre og sønnedatter ikke arveret til posten som overhoved for slægten. De nærmeste arvinger tilhører en anden linje. Indtil 2018 var det Wilhelm Ernst Prinz von Sachsen-Weimar-Eisenach (født 1946) og Wilhelm Ernst’s søn Georg Constantin (1977–2018).

Kilder 
Artiklen bygger helt eller delvist på Tysk Wikipedia.

Ernestinske linje af Huset Wettin
De fire Djævle

De fire Djævle kan henvise til:

 De fire Djævle (film fra 1911), en dansk film baseret på Herman Bangs novelle Les quatre diables.
 De fire Djævle (film fra 1928), en amerikansk film baseret på Herman Bangs novelle Les quatre diables.
Kilså

Kilså (på tysk Kielsau og Kielstau) er et vandløb i Angel i det østlige Sydslesvig. Kilså udspringer i et bakkelandskab med højder på op til 50 m imellem Bjerre og Svendsbygård tæt på vandskellet hen til Østersøen i det nordøstlige Angel og munder efter 17 km ved Træsøen i Bondeåen, som senere fortsætter som Trenen. Åen anses sammen med Bondeåen som en af de to store kildefloder til Trenen. Kilsåen passerer Harresby Mose ved Harresbygård, Venerød Sø, landsbyerne Oksager, Lille Solt og Soltbro, inden den munder i Bondeåen. Før åløbet blev reguleret i 1964 mundede Kilsåen direkte i Træsøen. Kilsåen har bl.a. tilløb af Lyshøj Å, Tenebæk, Østerskov Å og Hyrupbæk (også Hennbæk, ty.Hüruper Bach). Kilsåen deler Husby Sogn i en nordlig og en sydlig del.

Åens navn er første gang dokumenteret 1648. Navnet står i sammenhæng med gården Kilsgaard i Hyrup Sogn. Den tyske gengivelse med -t- (Kielstau) synes at værre ukorrekte. Åen er også blevet omtalt som Nørreå som Trenens nordlige biflod, mens Bondeå er blevet omtalt som Sønderå. Afsnittet ved Oksager kaldes også Mølleå (Aussacker Mühlenau, Mühlenstrom).

Eksterne henvisninger

Noter 

Vandløb i Sydslesvig
Angel
Dejlige Danmark

Dejlige Danmark kan henvise til:

 Dejlige Danmark (film fra 1925), en dansk dokumentarfilm
 Dejlige Danmark (film fra 1943), en dansk dokumentarfilm
Trakai slot

Trakai Slot () er en øborg i Trakai i det sydøstlige Litauen, på en ø i søen Galvė. Opførslen af slottet blev påbegyndt i 1300-talet af Kęstutis af Litauen, og omkring 1409 blev størstedelan af arbejdet færdiggjort af Vitautas den Store, der døde på slottet i 1430. Trakai var en af de primære fæstninger i Storfyrstendømmet Litauen og borgen havde stor strategisk vigtighe. Sovjettiske kommunister restaurerede borgen og etablerede Trakai Historiske Museum på stedet.

Referencer

Eksterne henvisninger 

 The Association of Castles and Museums around the Baltic Sea
 Trakai Castle (video)

Slotte, paladser og palæer i Litauen
Mackmyra Whisky

Mackmyra Whisky er et svensk single malt whisky destilleri. Det er opkaldt efter landsbyen og herregården Mackmyra, hvor destilleriet oprindeligt blev etabelret i et beboelsesområde i Valbo, sydvest for Gävle. Toponymet er afledt af ugle-sommerfugle (Noctuidae svensk: nattflyn) og kær (svensk: myr). Typen af noctuidae er dog forvundet fra Mackmyra.

Mackmyra Svensk Whisky AB er aktietselskab, der blev registreret på NASDAQ OMXs alternative investeringsmarked First North i 2011. Selskabet har ca. 53 ansatte go omsætter for 100-140 mio. SEK om året. Selskabets største aktiebeholdning ejes af Lantmännen.

Referencer

Eksterne henvisninger 

 Official Mackmyra Website (på engelsk)
 Swedish Whisky (på engelsk)

Whisky
Fødevarevirksomheder fra Sverige
Etableret i 1998
Ajdir

Ajdir eller  Axdir () er en by i Rifbjergene i det nordlige Marokko med  indbyggere.

Byen ligger i provinsen Al Hoceïma i regionen Tanger-Tetouan-Al Hoceima. omkring 7 km fra byen Al Hoceïma. Den er tæt bebygget og ligger i pendlerafstand til Al Hoceïma. Dette har givet en dynamisk vækst og anledning til en del moderne arkitektur.

Historie 
Ajdir var mellem 1921 og 1926 hovedstad for Rifrepublikken.

På den lokale berberdialekt, tarifit, betyder Aŷdīr murfæstning. Ordet kommer antagelig fra punisk.

Kilder og henvisninger 

Byer i Marokko
Erik Brøgger Rasmussen

Erik Brøgger Rasmussen (født 3. juni 1968 i Aabenraa) er en dansk administrerende direktør i Dansk Boldspil-Union og har tidligere været embedsmand, ambassadør og direktør i Udenrigsministeriet og fungerede som dets talsperson under coronaviruspandemien i 2019-2020.

Baggrund 
Han blev uddannet cand.polit. fra København Universitet i 1994 og har desuden gået på Ollerup Gymnastikhøjskole.

Karriere 
Efter studierne fik Rasmussen arbejde som fuldmægtig i Landbrugs- og Fiskeriministeriet 1994-96, dernæst i Guyana og Thailand som ansat i FN's Udviklingsprogram 1996-99, og har siden haft sin gang i Udenrigsministeriet i København eller som udstationeret ved Danmarks repræsentationer i Ghana, Polen, Palæstina og Zimbabwe, før han i 2019 blev udnævnt til sin nuværende stilling som direktør for Organisation og Borgerservice.

Han tiltrådte 1. oktober 2023 stillingen som administrerende direktør i Dansk Boldspil-Union.

Referencer 

Embedsmænd fra Danmark
Ambassadører fra Danmark
Direktører fra Danmark
Økonomer fra Danmark
Alumni fra Københavns Universitet
Personer i Kraks Blå Bog
Aage Hagen

Aage Hagen er en dansk keyboardspiller, komponist, underviser og organisator, født 1953.

Han er bedst kendt for sin rolle som medlem af reggae-popgruppen Tøsedrengene, som han trådte ind i på initiativ fra sine barndomsvenner Henrik Stanley Møller og Klaus Kjellerup i 1979. I perioden med Tøsedrengene skrev han melodierne til flere af de kendte sange bl.a. reggae-hittet 'Et lysår - en stjerne' med tekst af Anne Dorte Michelsen.

Inden Tøsedrengene var han medlem af forskellige jazz-rock fusionsgrupper, bl.a. Pakhus 1 i perioden 1976-1979, samt gruppen Engine. Efter Tøsedrengenes opløsning i 1985 spillede Aage Hagen med The Franks, Thando Embalo og The Lejrbåls.

Op gennem 80erne arbejdede Aage Hagen i stigende grad som musikunderviser, bl.a. på Det Kongelige Danske Musikkonservatorium og på Center for Rytmisk Musik og Bevægelse i Silkeborg samt som leder af en række efteruddannelseskurser.

I 1996 blev han ansat som docent på Rytmisk Musikkonservatorium (RMC), i 1999 overgik han til en rent administrativ stilling som uddannelsesleder og international koordinator.

Som uddannelsesleder stod Aage Hagen i 2002 bag oprettelsen af den første uddannelse i music management i Danmark, ligesom han i 2009 startede den første sangskriveruddannelse på konservatorieniveau.

Som international koordinator tog Aage Hagen i 2005 initiativ til etableringen af AEC Pop Jazz Platform, et fagligt netværk under organisationen Association of European Conservatoires. Platformen har til formål at styrke videregående undervisning i pop, jazz og beslægtede genrer gennem internationale samarbejdsprojekter.

Siden 2016 har Aage Hagen deltaget aktivt i etableringen af Danish Songwriting Academy, en eliteuddannelse for kommercielle sangskrivere og producere.

Referencer

Eksterne henvisninger 
 

Keyboardspillere fra Danmark
Jazzmusikere fra Danmark
Tøsedrengene
Tigerøkonomi

Tigerøkonomi er et begreb, som nogen gange bliver brugt til at karakterisere økonomien i et land, som oftest i sydøstasien, som gennemgår hurtig økonomisk vækst. 
Tigerøkonomi blev oprindeligt benyttet om Sydkorea, Singapore, Hongkong og Taiwan (De fire asiatiske tigere). I 1990'erne blev begrebet også benyttet om andre lands økonomiske vækst, så som Irland, Dubai, Slovakiet og Baltikum.

Se også
 De fire tigere
 Chaebol

Referencer

Eksterne henvisninger
 The End of the Economic Miracle

Ord og vendinger
Makroøkonomi
International økonomi
Markerup

Markerup er en landsby beliggende midtvejs mellem Husby og Oksager i det nordlige Angel i Sydslesvig. Administrativt hører Markerup under Husby Kommune i Slesvig-Flensborg kreds i den nordtyske delstat Slesvig-Holsten.I kirkelig henseende hører Markerup under Husby Sogn. Sognetr lå i Husby Herred (Flensborg Amt, Slesvig), da området var dansk indtil 1864. 

Markerup dannede et selvstændig kommune, inden den kom under Husby kommune i 1970. Den daværende kommune havde i 1970 330 indbyggere og et areal på 715 ha. Stednavnet er første gang dokumenteret 1277. Navnet er afledt af mandsnavn Marke, måske af Slesvig-biskoppen Marco. Landsbyen er landbrugspræget.

Vest for Markerup ligger Markerup Hede (Markerupheide). Hedearealet blev allerede i 1900-tallet opdyrket. Selve bebyggelsen Markeruphede bestod i 1837 af fem kådnersteder. Stednavnet er første gang dokumenteret 1599, navnet er det eneste bevarede hede-navn i Angel. Den lille Tenebæk (ty. Teenbek el. Moorau) går øst om Markerup.

Noter 

Husby (Sydslesvig)
Gereby Skov

Gereby Skov (på dansk også Karlsborg Skov, på tysk Karlsburger Holz, Gerebyer Holz og Gerebyholz) er et omtrent 186 ha stor skovområde i det østlige Sydslesvig beliggende syd for Slien og øst for landsbyen Vindemark på halvøen Svansø. I administrativ henseende hører skoven under kommunerne Tumby, Thorpe og Vindemark. Hovedparten hører under Tumby. I den danske tid hørte skoven under Siseby Sogn i Risby Herred (senere Egernfjord Herred). Skovens sydøstlige del kaldes Borshoved (Borshorn) eller Grønholt Skov. Skoven ejes i dag af godset Grønholt. Skovens navn henføres til landsbyen Gereby, som på tysk blev senere til Karlsborg gods. 

Skoven er den største lukkede løvskov på halvøen Svansø med primært bøg- og eg-træer og lidt avnbøgskov. Skoven er udpeget som habitatområde under det fælleseuropæiske Natura 2000-projekt. Svansbækken / Sortebækken har sit udspring ved Gereby Skov.

Noter 

Skove i Sydslesvig
Svans
Nafplio

Nafplio (; alt. skrivemåder: Nauplio, Nauplion, Nafplion, Navplioner) er en havneby på halvøen Peloponnes i det sydlige Grækenland. Nafplio er administrativ hovedstad i præfekturet Argolis. Byen ligger inderst i Den Argoliske Bugt og har ca.  indbyggere.

Nafplio var hovedstad i den første græske republik og Grækenland fra starten af Den græske uafhængighedskrig i 1821 til 1834.

Referencer

Eksterne henvisninger 

Byer i Grækenland
Mike Phiromphon

Mike Phiromphon (, født 8. juli 1966) er en thailandisk luk thung-/mor lam-sanger, sangskriver og skuespiller.

Liv og karriere 
Mike Phiromphon blev født den 8. juli 1966, i Udon Thani, Thailand. Han blev opdaget i 1995 og skrev derefter kontrakt med GMM Grammy. Han debuterede i 1995 med albummet Khan Lang Kor Lao.

Diskografi

Studiealbum 
 1995 – Kan Lang Kor Lao ()
 1996 – Nam Ta Lon Bon Toe Jeen ()
 1998 – Ya Jai Khon Jon ()
 2000 – Nuei Mai Khon Dee ()
 2007 – Yang Rak Kan Yoo Rue Plao ()
 2018 – Bon Thanon Sai Khon Dee ()
 2019 – Status Bor Koei Pliean ()

Referencer 

Sangere fra Thailand
Bat SARS-like coronavirus WIV1


Bat SARS-like coronavirus WIV1 ('Bat SL-CoV-WIV1', 'SARS-lignende coronavirus WIV1 fra flagermus') er en virusstamme af Severe acute respiratory syndrome-related coronavirus ('Svær akut respiratorisk sygdom-relateret coronavirus', SARSr-CoV) isoleret ud fra kinesiske hesteskonæser (Rhinolophus sinicus, småflagermus).

Det er en indkapslet, enkeltstrenget (single-stranded) RNA-virus med positiv sense,

Zoonose 
Flagermus er et naturligt reservoir for SARS-CoV. Fylogenetisk analyse viser muligheden for direkte transmission af SARS fra flagermus til mennesker uden de mellemliggende kinesiske civetter som tidligere antaget.

Se også 
 Flagermusbårne virus – Småflagermus#Systematik – Zoonose

Noter og referencer 
Noter

Referencer

Eksterne henvisninger 
 "Bat SARS-like coronavirus WIV1" fra NCBI, National Center for Biotechnology Information, Ncbi.nlm.nih.gov
 "SARS-Like Coronavirus WIV1-CoV Does Not Replicate in Egyptian Fruit Bats (Rousettus aegyptiacus)" fra NCBI
 "Bat SARS-Like WIV1 coronavirus uses the ACE2 of multiple animal species as receptor and evades IFITM3 restriction via TMPRSS2 activation of membrane fusion" fra Tandfonline.com, Taylor & Francis
 "Bat SARS-like coronavirus WIV1" fra Virus-Host DB, Genome.jp
 "Bat SARS-like coronavirus WIV1 encodes an extra accessory protein ORFX involved in modulation of host immune response" fra Researchgate.net

Coronaviridae
Miri-Ann Beuschel

Miri-Ann Beuschel (født 10. februar 1992  i Randers) er en dansk skuespiller.

Filmografi

Film

Tv-serier

Eksterne henvisninger 
 
 

Skuespillere fra Danmark
Personer fra Randers
Christian Dirschauer

Christian Dirschauer (født 13. maj 1981 i Flensborg) er en dansk-sydslesvigsk politiker og landdagsmedlem og landsformand for Sydslesvigsk Vælgerforening (SSW).

Dirschauer er født og opvokset i en dansk familie i Flensborg. I 2004 fik han en bachelor i offentlig administration. Samme år blev han ansat i Flensborg kommune, hvor han udfyldte forskellige lederstillinger, bl.a. som leder af kommenens HR-afdeling. I perioden 2011-2018 var han tillidsrepræsentant for byens ansatte. I august 2020 afløste han Flemming Meyer som landdagsmedlem for Sydslesvigsk Vælgerforening. Dirschauer er medlem af landdagens social-, økonomi- og miljøudvalg.

I oktober 2021 blev Dirschauer med stort flertal valgt til at efterfølge Flemming Meyer som SSW's landsformand.

Dirschauer bor i Flensborg-Kavslund, er gift og har tre børn. Han er slesvig-holstensk landsformand i fagforeningen Komba og medlem af Sydslesvigsk Forening (SSF), Sønderjysk Arbejderforening (SAF), Arbeiterwohlfahrt og Greenpeace.

Referencer 

Politikere fra SSW
Danske sydslesvigere
Personer fra Flensborg
Medlemmer af landdagen i Slesvig-Holsten
Folkeafstemningen om republik i Grækenland 1974

Folkeafstemningen om republik i Grækenland i 1974 var en folkeafstemning om Grækenlands fremtidige styreform, der blev afholdt den 8. december 1974. Ved folkeafstemningen stemte 69,18 % af vælgerne for indførelse af en republik og for afskaffelse af monarkiet. Valgdeltagelsen var på 75,6 %.

Resultat

Se også 
 Kongeriget Grækenland

Referencer

Eksterne henvisninger 

1974
Grækenland
Grækenland